
MKATABA WA UBIA

Mkataba huu umefungwa leo tarehe _________ Mwezi wa _________, 2021

KATI YA,

PIUS JOSEPH KIMATH wa Sanduku la Posta 931, Moshi-Kilimanjaro, ambaye katika mkataba huu ataitwa MBIA WA KWANZA kwa upande mmoja,

NA
GRACE GEOGRE KIMAMBO wa Sanduku la Posta 931, Moshi-Kilimanjaro, ambaye katika mkataba huu ataitwa MBIA WA PILI  kwa upande wa pili.

KWA KUWA, PIUS JOSEPH KIMATH na GRACE GEOGRE KIMAMBO wote kwa pamoja wamekubaliana kufanya biashara pamoja itakayoitwa “NURU PRODUCTS”
HIVYO BASI MKATABA HUU UNASHUHUDIA YAFUATAYO:
1. JINA LA BIASHARA
          KWAMBA, biashara hii itaitwa “NURU PRODUCTS”.

2. MALENGO YA UBIA
KWAMBA, Ubia huu umeanzishwa ili kutimiza malengo yafuatayo:
a) Kufanya biashara ya kununua na kuuza nafaka mbalimbali. 
b) Kufanya shughuli nyingine zozote zinazohusiana na ununuzi na uuzaji wa mazao aina mbalimbali.
c) Kasaga na kukoboa mazao mbalimbali ya nafaka.
d) Kulima mazao mbalimbali. 

3. MAHALI BIASHARA ILIPO
KWAMBA, “NURU PRODUCTS” inapatikana katika mtaa wa Bomambuzi Sokoni, Kata ya Bomambuzi ndani ya Halmashauri ya Manispaa ya Moshi, Mkoa wa Kilimanjaro.

4. MTAJI
KWAMBA; biashara hii itaanza na mtaji wa Shilingi za Kitanzania Milioni hamsini (50,000,000/=) na mtaji huu utachangiwa na wabia wote wawili kama inavyoonekana hapa chini; 
i) Mbia wa kwanza atachangia shilingi Milioni thelathini (30,000,000/=).
ii) Mbia wa pili atachangia shilingi Milioni ishirini (20,000,000/=).

5. MGAWANYO WA FAIDA NA HASARA
KWAMBA; pande zote mbili katika mkataba huu zitagawana faida na hasara itakayopatikana katika biashara hii kwa kiwango sawa.

6. UONGOZI WA UBIA
KWAMBA, biashara hii itaongozwa na wabia wote wawili kwa pamoja na Ndugu PIUS JOSEPH KIMATH atakuwa Mkurugenzi Mkuu.

7. HAKI/WAJIBU WA WABIA
KWAMBA; wabia katika ushirika huu watakua na haki na wajibu kama ifuatavyo:
a) Kila mbia atakua na haki ya kukagua vitabu vya mahesabu vya biashara,
b) Kila mbia atakua na haki ya kupata mgao wa faida iliyopatikana katika biashara kwa kiwango sawa,
c) Kila mbia atakua na wajibu wa kuchangia kwenye ulipaji wa madeni pindi biashara itakapofilisika, kupata hasara, au pindi biashara itakapotengeneza deni.
d) Kila mbia atakua na wajibu wa kutunza kumbukumbu za miamala mbalimbali wakati wote afanyapo biashara.
8. AKAUNTI YA BENKI
KWAMBA; ubia huu utafungua akaunti katika bank ambayo wabia wote wataona inafaa na itamilikiwa na NURU PRODUCTS.
 
9. UTARATIBU WA UKOPAJI
KWAMBA, katika mkataba huu pande zote mbili zinakubaliana kabla ya wabia kuchukua mkopo Bank au katika taasisi yeyote ile ya kukopesha, wabia wataandaa hati ya makubaliano kuhusu utaratibu mzima wa ukopaji na kusainiwa na pande zote mbili. 

10. KUVUNJIKA KWA UBIA
KWAMBA; ubia huu utavunjika endapo yatatokea yafuatayo:
a) Mbia mmoja wapo atafariki au kufilisika,
b) Pande zote mbili zitakubaliana kuvunja ubia,
c) Itatolewa amri ya mahakama kuvunja ubia huu.

11. SHERIA ZINAZOONGOZA MKATABA HUU;
Mkataba huu utaongozwa na sheria za Tanzania zilizopo na endapo wahusika katika mkataba huu wataingia katika mgogoro utatatuliwa kwa makubaliano na ikishindikana mgogoro huo utatatuliwa na vyombo vya maamuzi vilivyowekwa kisheria.

KWA USHUHUDA pande zote mbili katika mkataba huu zimesaini mkataba huu siku na tarehe inayoonekana hapa chini:

Umesainiwa na kutolewa Moshi
mbele yangu Mimi WILHAD A. KITALY 
na PIUS JOSEPH KIMATH ambaye                                    ________________
ninamfahamubinafsi/ametambulishwa                             MBIA WA KWANZA
kwangu na ___________________________
na ninamtambua binafsi Leo hii tarehe
_____Mwezi wa ____,  Mwaka 2021.							


MBELE YANGU: 	
Jina: ________________________________
Sahihi: ______________________________
Tarehe: ______________________________
Wadhifa: _____________________________

Umesainiwa na kutolewa Moshi
Mbele yangu Mimi WILHAD A. KITALY na
GRACE GEOGRE KIMAMBO ambaye                                    ______________
ninamfahamubinafsi/ametambulishwa                                 MBIA WA PILI  
kwangu na __________________________
na ninamtambua binafsi Leo hii tare______
Mwezi _____________, Mwaka 2021.					


MBELE YANGU: 	
Jina: _________________________________
Sahihi: _______________________________
Tarehe: _______________________________
[bookmark: _GoBack]Wadhifa: _____________________________

